∆ΗΜΟΤΙΚΗ ΜΟΝΟΠΡΟΣΩΠΗ ΕΤΑΙΡΕΙΑ ΠΟΛΙΤΙΣΤΙΚΗΣ ΠΡΩΤΕΥΟΥΣΑΣ ΕΛΕΥΣΙΝΑΣ Πρωτοκολλήθηκε στις 18/02/2020-12:11:05 με αριθμό 107/2020

Βρυξέλλες, 18 Νοεμβρίου 2019

Προς:

Τον Αξιότιμο Δήμαρχο της Ελευσίνας, κ. Αργύρη Οικονόμου
Την Αξιότιμη Πρόεδρο του ΔΣ της Ελευσίνας 2021 ΠΠΕ, κα Δέσποινα Γερουλάνου
Την Αξιότιμη Διευθύνουσα Σύμβουλο της Ελευσίνας 2021 ΠΠΕ, κα Μαρία Φιλιππή,

Τον Ιούνιο του 2019, μία αντιπροσωπεία της Ελευσίνας 2021 ΠΠΕ παρουσίασε την 2η Έκθεση της Ομάδας Ανεξάρτητων Εμπειρογνωμόνων που έχει συγκροτήσει η Ευρωπαϊκή Επιτροπή για την παρακολούθηση της διοργάνωσης του θεσμού, στην Τιμισοάρα. Στην έκθεση παρακολούθησης που εστάλη στην Ελευσίνα 2021 ΠΠΕ, η ομάδα ανέφερε την αξιολόγηση και τις συστάσεις της, και πρότεινε μία δεύτερη επίσκεψη παρακολούθησης στην πόλη το φθινόπωρο, προκειμένου να αξιολογήσει όλες τις αναμενόμενες απαραίτητες αλλαγές.

Στις 24 Οκτωβρίου του 2019, πραγματοποιήθηκε επίσκεψη παρακολούθησης στην Ελευσίνα, με τη συμμετοχή των μελών της ομάδας Cristina Farinha, Alin-Adrian Nica και Suzana Žilič-Fišer, καθώς και του εκπροσώπου της Ευρωπαϊκής Επιτροπής, Gerald Colleaux. Η ομάδα συναντήθηκε με τους ακόλουθους: τον Γενικό Γραμματέα Σύγχρονου Πολιτισμού του Ελληνικού Υπουργείου Πολιτισμού· το Δήμαρχο και τον Αντιδήμαρχο Πολιτισμού και άλλους Αντιδημάρχους· την πλειοψηφία των μελών του νεοδιορισμένου Διοικητικού Συμβουλίου· και την Διευθύνουσα Σύμβουλο και την Καλλιτεχνική Διευθύντρια της Ελευσίνας 2021 ΠΠΕ. Τους ευχαριστούμε όλους για τη διοργάνωση της επίσκεψης και την φιλοξενία, καθώς και για την παροχή όλων των απαραίτητων πληροφοριών για την τρέχουσα κατάσταση των προετοιμασιών για την Ελευσίνα 2021 – Πολιτιστική Πρωτεύουσα της Ευρώπης.

Με βάση το ιστορικό και όλες τις προηγούμενες συστάσεις που περιλαμβάνονται στην τελευταία έκθεση, καθώς και όλα τα στοιχεία που συγκεντρώθηκαν κατά τη διάρκεια αυτών των συναντήσεων, η ομάδα θα ήθελε να επιστήσει την προσοχή στην Ελευσίνα 2021 ΠΠΕ, αναφορικά με τις ακόλουθες παρατηρήσεις και συστάσεις.

**Κατά τη διάρκεια της επίσκεψης, τα μέλη της ομάδας ενθαρρύνθηκαν και αναγνώρισαν με ικανοποίηση την ισχυρή πολιτική και οικονομική υποστήριξη για την Ελευσίνα 2021 ΠΠΕ από τα διαφορετικά επίπεδα διακυβέρνησης:**

* Το έργο της ΠΠΕ έχει τόσο πολιτική όσο και οικονομική δέσμευση από την πόλη, την περιοχή και το εθνικό επίπεδο·
* Ο νεοεκλεγμένος Δήμαρχος της Ελευσίνας αναλαμβάνει την διαδικασία της ΠΠΕ και αναγνωρίζει τη σημασία και την προτεραιότητά της για την ανάπτυξη της πόλης.
* Ένα νεοεκλεγέν μέλος του Δημοτικού Συμβουλίου διορίστηκε Αντιδήμαρχος Πολιτισμού. Υπό αυτή την ιδιότητα, σκοπεύει να παρακολουθήσει στενά το έργο μέσω της Εκτελεστικής Επιτροπής που θα δημιουργηθεί·
* Τα μέλη του νεοδιορισθέντος Διοικητικού Συμβουλίου, με διαφορετικά αρμόδια προφίλ και υπόβαθρα, έχουν δεσμευτεί και έχουν σαφή κυριότητα του έργου·
* Η περιφέρεια Δυτικής Αττικής θα έχει επιτέλους έναν εκπρόσωπο στο Διοικητικό Συμβούλιο·
* Το Ελληνικό Υπουργείο Πολιτισμού αναγνωρίζει την εθνική διάσταση και τη σημασία της ΠΠΕ 2021 για την Ελευσίνα, και υποστηρίζει ενεργά το έργο, ιδίως οικονομικά, και έχοντας έναν εκπρόσωπο στο ΔΣ·
* Επιπλέον, η Ελληνική Κυβέρνηση συγκροτεί μία Διυπουργική Επιτροπή, η οποία απαρτίζεται κυρίως από μέλη των Υπουργείων Πολιτισμού, Τουρισμού, Εσωτερικών, Μεταφορών και Υποδομών και Οικονομίας, με την αποστολή να υποστηρίξει το έργο της ΠΠΕ σε διαφορετικές νομικές και πολιτικές διαστάσεις.

**Η ομάδα εντόπισε αρκετούς «επίμονους» τομείς ανησυχίας, οι περισσότεροι εκ των οποίων είχαν ήδη αναφερθεί στην τελευταία έκθεση παρακολούθησης, και οι οποίοι συζητήθηκαν με όλους τους ενδιαφερόμενους κατά τη διάρκεια αυτής της επίσκεψης. Τα θέματα αυτά προκαλούν καθυστερήσεις και εμπόδια στη διαδικασία προετοιμασίας της ΠΠΕ και πρέπει να αντιμετωπιστούν με την υψηλότερη προτεραιότητα, ιδίως τα ακόλουθα:**

* Στελέχωση
-Η αποτελεσματικότητα και η εσωτερική συνοχή της εκτελεστικής ομάδας είναι ουσιαστικής σημασίας προκειμένου να διασφαλιστεί η καλή διαχείριση, οι αλληλεπιδράσεις και η επικοινωνία, και γενικότερα η αποτελεσματική υλοποίηση του έργου·
-Η ισχυρή συνεργασία μεταξύ της Διευθύνουσας Συμβούλου και του Καλλιτεχνικού Διευθυντή είναι ζωτικής σημασίας για την βέλτιστη υλοποίηση του προγράμματος·
-Τα σχέδια προσλήψεων πρέπει να αναθεωρηθούν αναλόγως και να προχωρήσουν με γρήγορο ρυθμό για την επίτευξη των απαραίτητων ανθρώπινων πόρων που απαιτούνται για την υλοποίηση του έργου κατά την πλέον εντατική περίοδό του, το 2020 και το 2021·
* Πρόγραμμα
-Η λεπτομερής περιγραφή και ο προγραμματισμός των τελικών έργων (συμπεριλαμβανομένων των εταίρων, της παραγωγής, του προϋπολογισμού, των χώρων και των ανθρώπινων πόρων που κατανέμονται) πρέπει να αποφασιστούν και, στη συνέχεια, η ομάδα θα πρέπει να προχωρήσει με συνέπεια στη σύναψη των συμβάσεων·
-Απαιτούνται κοινές προσπάθειες από το τοπικό μέχρι το εθνικό επίπεδο για να ξεπεραστούν τα επίμονα νομικά και διοικητικά ζητήματα που ενδέχεται να περιπλέξουν τη διαδικασία σύναψης των συμβάσεων·
-Ένα χρονοδιάγραμμα, διάρκειας τουλάχιστον ενός έτους, θα πρέπει να είναι διαθέσιμο το συντομότερο δυνατό·
-Το πρόγραμμα ανάπτυξης ικανοτήτων πρέπει να συνεχιστεί, ακόμη και να επεκταθεί, προκειμένου να συμπεριλάβει τους διοικητικούς υπαλλήλους της πόλης, τον τομέα της φιλοξενίας, τους επαγγελματίες του πολιτιστικού τομέα της πόλης, της ευρύτερης περιοχής, αλλά και της χώρας –ιδίως για τη δημιουργία συνδέσμων με άλλες υποψήφιες πόλεις του προγράμματος ΠΠΕ·
-Οι δυνατότητες προσέγγισης και συμμετοχής της κοινότητας πρέπει να αναπτυχθούν και να διαδοθούν περαιτέρω, ώστε να διασφαλιστεί η πλήρης δέσμευση και η ιδιοκτησία του έργου από την πόλη. Στο πλαίσιο αυτό, θα πρέπει να επιτευχθεί μία καλή ισορροπία μεταξύ των διαφόρων μορφών τέχνης, λαμβάνοντας υπόψη τα διαφορετικά είδη κοινού/ακροατηρίων.
* Πολιτιστική Στρατηγική
-Ο Αντιδήμαρχος Πολιτισμού πρέπει να βρίσκεται σε στενή επαφή με την εκτελεστική ομάδα της ΠΠΕ 2021 για να εξασφαλίσει τον δέοντα συντονισμό με τις υπηρεσίες της πόλης και την πλήρη εφαρμογή της πολιτιστικής στρατηγικής ενόψει της κληρονομίας της ΠΠΕ.
* Υποδομές
- Καθώς η προτεραιότητα είναι η εφαρμογή του προγράμματος ΠΠΕ και απομένουν μόνο 14 μήνες μέχρι την έναρξη της χρονιάς της Πολιτιστικής Πρωτεύουσας, πρέπει να ληφθούν οι τελικές αποφάσεις σχετικά με τους χώρους και τις υποδομές που απαιτούνται και, όταν χρειαστεί, πρέπει να τεθούν εν ισχύ εναλλακτικές λύσεις·
-Η πόλη θα πρέπει να αναλάβει όλες τις επενδύσεις που αφορούν τις υποδομές και τα σχετικά κεφάλαια –ακόμη και τις επενδύσεις μικρότερης κλίμακας– για να διασφαλίσει την εφαρμογή του καλλιτεχνικού προγράμματος και να προωθήσει την κληρονομιά.
* Αξιολόγηση και Παρακολούθηση
-Θα πρέπει να διευθετηθεί ένα πλαίσιο παρακολούθησης και αξιολόγησης για να διασφαλίσει ότι τα δεδομένα που συλλέγονται και αναλύονται, καθώς και η συνολική διαδικασία, είναι σε ισχύ, σε εύθετο χρόνο. Αυτή είναι επίσης μία προϋπόθεση για την πληρωμή του Βραβείου Μελίνα Μερκούρη.
* Επικοινωνία και Μάρκετινγκ
-Πρέπει να πραγματοποιηθούν οι απαραίτητοι, προτεινόμενοι σύνδεσμοι με την πόλη, τους περιφερειακούς και εθνικούς ενδιαφερόμενους του τουριστικού τομέα, για τη διασφάλιση των κατάλληλων στρατηγικών και επικοινωνιακών μέτρων, ιδίως σε εθνικό επίπεδο·
-Πρέπει να προωθηθούν τοπικές και εθνικές δράσεις επικοινωνίας για να ξεπεραστούν οι πιθανές επιπτώσεις της παρούσας κρίσης στην κοινή γνώμη·
-Πρέπει να μεταφραστεί το πρόγραμμα και τα σχετικά ευρωπαϊκά χαρακτηριστικά του, σε σαφή μηνύματα για το ευρύτερο κοινό, σε εθνικό και διεθνές επίπεδο·
- Πρέπει να δημιουργηθεί γρήγορα μία ισχυρή σχέση με τους τουριστικούς φορείς σε τοπικό, περιφερειακό και εθνικό επίπεδο, σε σχέση με την ικανότητα διαμονής και τις δραστηριότητες προώθησης σε εθνικό και διεθνές επίπεδο.
* Διακυβέρνηση
-Το νέο Διοικητικό Συμβούλιο θα πρέπει να αναλάβει έναν στρατηγικό ρόλο, διασφαλίζοντας τις απαραίτητες συνεργασίες και επαφές, την απαραίτητη χρηματοδότηση, καθώς και να οραματιστεί την κληρονομιάς της ΠΠΕ και τον συνολικό έλεγχο της εκτελεστικής λειτουργίας. Η καθημερινή διαχείριση και η εφαρμογή του καλλιτεχνικού και του πολιτιστικού προγράμματος, έχει ως βασικό σημείο αναφοράς τον φάκελο υποψηφιότητας της πόλης, είναι ευθύνη της εκτελεστικής ομάδας και θα πρέπει να διασφαλιστεί η ανεξαρτησία της.

**Τα επόμενα βήματα**

Καλούμε την ομάδα να συνεχίσει να εργάζεται για τις συστάσεις της 2ης έκθεσης παρακολούθησης, καθώς επίσης και για τις συμπληρωματικές συστάσεις που περιλαμβάνονται στην παρούσα επιστολή.

Η ομάδα μας θα ήθελε να ζητήσει μία σύντομη ενημέρωση σχετικά με τα ακόλουθα θέματα, έως τα τέλη του Νοεμβρίου, 2019:

•  Τελική σύνθεση του Διοικητικού Συμβουλίου
•  Διοικητική και οργανωτική δομή της εταιρείας ΠΠΕ 2021
•  Πλάνο στελέχωσης και σύνθεση ομάδας
•  Ορόσημα για την εφαρμογή του προγράμματος
•  Οποιοδήποτε άλλο ζήτημα θεωρείται σημαντικό προς αναφορά

Μόλις ληφθούν αυτές οι πληροφορίες, προτείνουμε να πραγματοποιηθεί μία συνάντηση, πιθανότατα εντός του 2019, με τον Δήμαρχο της πόλης, τον Αντιδήμαρχο Πολιτισμού, τη Διευθύνουσα Σύμβουλο της εταιρείας, την Πρόεδρο του ΔΣ της Ελευσίνας 2021 ΠΠΕ και την Ευρωπαϊκή Επιτροπή.

Με βάση την κατάσταση των πραγμάτων που θα παρουσιαστεί κατά τη διάρκεια της συνάντησης, ενδέχεται να χρειαστεί η υποβολή μίας ενημερωμένης έκθεσης, σε μία ημερομηνία που θα καθοριστεί αργότερα. Ένα απαραίτητο επιπλέον βήμα ενδέχεται να είναι μια πιθανή επιπλέον συνάντηση παρακολούθησης κατά το πρώτο εξάμηνο του 2020.

Θα θέλαμε ξανά να ευχαριστήσουμε τους οικοδεσπότες για την άξια διοργάνωσή τους, την ομάδας της Ελευσίνας 2021 ΠΠΕ και τον Δήμαρχο, τα μέλη του τοπικού Συμβουλίου που ήταν παρόντα, καθώς και την αντιπροσωπεία του Υπουργείου Πολιτισμού, συμπεριλαμβανομένου του Γενικού Γραμματέα Σύγχρονου Πολιτισμού, για την ενεργό συμμετοχή τους.

Αναγνωρίζουμε όλη τη συμμετοχή και τις προσπάθειες που έχουν γίνει μέχρι στιγμής από τους εμπλεκόμενους φορείς και σας ευχόμαστε μία παραγωγική και επιτυχημένη προετοιμασία για την επερχόμενη Πολιτιστική Πρωτεύουσα της Ευρώπης 2021, στην πόλη της Ελευσίνας.

Cristina Farinha (Πρόεδρος και εισηγήτρια)
Alin-Adrian Nica
Suzana Žilič-Fišer